Vaš kraj, 6.2.2003


Naslov: OTVORITEV DVORANE V PARKU
Napoved za  voditelja:

T - KRŠKO
V teh dneh se je in se še bo tudi v Posavju zvrstilo več prireditev povezanih s slovenskim kulturnim praznikom. V Krškem pa se lahko pohvalijo tudi z novo kulturno pridobitvijo. V mestnem parku so namreč obnovili nekdanjo cerkev svetega križa in v njej uredili dvorano, ki bo služila za različne namene. Tako so ob otvoritvi v njej predstavili del grafik Bogdana Borčiča, ki jih je ta umetnik podaril kostanjeviški galeriji Božidarja Jakca, predstavili pa so se tudi mladi glasbeniki krške glasbene šole, ki bo prostor uporabljala za vadbe komornih zased in manjše koncerte.

